অসম ডাউন টাউন বিশ্ববিদ্যালয়ৰ অত্যাধুনিক অভিযান্ত্ৰিক কাৰ্যসূচী

অসম ডাউন টাউন বিশ্ববিদ্যালয়ে অত্যাধুনিক অভিযান্ত্ৰিক কাৰ্যসূচী আগবঢ়াবলৈ এল এণ্ড টি এডুটেকৰ সৈতে বন্ধুত্বপূৰ্ণ সম্পৰ্ক ।

অসম ডাউন টাউন বিশ্ববিদ্যালয়ৰ ১৪ মে’, ২০২৪ দিনটো উত্তৰ-পূৰ্বাঞ্চলৰ বাবে এক গৌৰৱৰ মুহূৰ্ত! অসম ডাউন টাউন ইউনিভাৰ্চিটি (AdtU)-এ এল এণ্ড টি এডুটেকৰ সৈতে বন্ধুত্ব কৰি চিভিল ইঞ্জিনিয়াৰিং আৰু মেকানিকেল ইঞ্জিনিয়াৰিঙত উদ্যোগ কেন্দ্ৰিক প্ৰযুক্তিবিদ্যাত স্নাতক (বি.টেক) ডিগ্ৰীৰ দৰে পাঠ্যক্ৰম প্ৰদান কৰিছে ।

এই সহযোগিতাই উত্তৰ-পূব ভাৰতৰ বাবে এই ধৰণৰ প্ৰথমবাৰৰ বাবে হোৱা বুলি উল্লেখ কৰিছে উদ্যোগতাসকলে । এই অনুষ্ঠানৰ আঁত ধৰে এম.এফ. ফেবিন, বিজনেছ হেড-কলেজ কানেক্ট, এল এণ্ড টি এডুকটেকয়ে ।

এল এণ্ড টি এডুকটেক ইয়াৰ অনন্য শৈক্ষিক প্ৰস্তাৱৰ বাবে পৰিচিত যিয়ে তাত্ত্বিক শিক্ষণ আৰু উদ্যোগৰ প্ৰয়োজনীয়তাৰ মাজৰ ব্যৱধান দূৰ কৰে, ছাত্ৰ-ছাত্ৰীসকলক সফল কেৰিয়াৰৰ বাবে প্ৰস্তুত কৰে বুলি উল্লেখ । “এল এণ্ড টি এডুটেকৰ সৈতে বি.টেক চিভিল ইঞ্জিনিয়াৰিং আৰু বি.টেক মেকানিকেলৰ আনুষ্ঠানিক আৰম্ভণিতে অসমৰ ডাউন টাউন ইউনিভাৰ্চিটিত আমাৰ বাবে সঁচাকৈয়ে এক গৌৰৱৰ মুহূৰ্ত” বুলি উল্লেখ উদ্যোগতাসকলৰ ।

এই কাৰ্যসূচীয়ে ছাত্ৰ-ছাত্ৰীসকলক অনাগত সময়ত আগবঢ়াই লোৱাৰ লগতে ছাত্ৰ ছাত্ৰীৰ মনোবল শক্তিশালী কৰিব বুলি উল্লেখ কৰে । এই উদ্যোগ-প্ৰতিষ্ঠানৰ সহযোগিতা আৰু বন্ধুত্বই ছাত্ৰ-ছাত্ৰীসকলৰ বাবে উদ্যোগটোৱে বিচৰা প্ৰয়োজনীয় দক্ষতাৰে সজ্জিত হৈ অসম ডাউন টাউন বিশ্ববিদ্যালয়ত ব্যতিক্ৰমী অভিযান্ত্ৰিক শিক্ষা লাভ কৰাৰ এক অনন্য সুযোগ দাঙি ধৰাৰ প্ৰয়াস কৰিব আশাবাদী ।